Az átlagosnál melegebb idő várható augusztus utolsó hétvégéjén: pénteken tetőzik a hőség, a legmelegebb órákban 36 Celsius-fok is lehet. Szombaton hidegfront érkezik elszórtan záporral, zivatarral és a front mögött némileg csökken a hőmérséklet, vasárnap a csúcsérték 29 és 34 fok között alakul - derült ki a HungaroMet Nonprofit Zrt. előrejelzéséből, amelyet csütörtökön juttattak el az MTI-hez.